Javaslat A TANÁCS RENDELETE az Európai Közösség és a Kazah Köztársaság között az egyes acéltermékek kereskedelméről szóló, 2008. december 8-i 1340/2008/EK tanácsi rendeletnek Horvátország Európai Unióhoz történő csatlakozása miatti kiigazításáról /* COM/2014/0448 final - 2014/0207 (NLE) */





INDOKOLÁS 1. A JAVASLAT HÁTTERE Az egyrészről az Európai Közösségek és azok tagállamai, másrészről a Kazah Köztársaság közötti partnerségi és együttműködési megállapodás 17. cikkének (1) bekezdése meghatározza, hogy az egyes acéltermékek kereskedelme a mennyiségi szabályokról szóló egyedi megállapodások tárgyát képezi. Az Európai Közösség és a Kazah Köztársaság kormánya között fennálló, az egyes acéltermékek kereskedelméről szóló, 2005. július 19-én kötött kétoldalú megállapodás 2006. december 31-én lejárt. 2007 óta az egyes acéltermékeknek az Európai Közösség és Kazahsztán közötti kereskedelmét az 1870/2006/EK tanácsi rendeletben, illetve az 1531/2007/EK tanácsi rendeletben megállapított autonóm intézkedések szabályozzák. 2009 óta – az új megállapodás aláírásáig és hatálybalépéséig vagy Kazahsztánnak a Kereskedelmi Világszervezethez (WTO) történő csatlakozásáig – az 1340/2008/EK tanácsi rendeletben meghatározott keretmennyiségek alkalmazandók. Emellett a rendelet eljárást ír elő a szabályok kezelésére, amely alapján a tagállamok illetékes hatóságai addig nem adják ki a behozatali engedélyt, amíg meg nem kapják a Bizottságtól a megerősítést arról, hogy az adott mennyiség a szóban forgó keretmennyiségen belül marad. 2013. július 1-jén Horvátország csatlakozott az EU-hoz. Ez a javaslat a Horvátország európai uniós csatlakozásának figyelembevétele céljából szükséges kiigazítás. A javaslat nem irányozza elő a hatályos kontingensek módosítását. A horvát kereskedelempolitikai hivatal adatai alapján Horvátország az elmúlt három évben nem importált a rendelet hatályába tartozó acélterméket Kazahsztánból, továbbá a meglévő kontingenst nem használták fel. A kontingens kihasználása 2012-ben és 2013-ban 0 %-os volt. 2. A JAVASLAT JOGI ELEMEI Horvátország csatlakozási okmányának 50. cikke előírja, hogy amennyiben az intézményeknek a csatlakozást megelőzően elfogadott jogi aktusait a csatlakozás miatt ki kell igazítani, és a csatlakozási okmány vagy annak mellékletei a szükséges kiigazításokról nem rendelkeznek, a Tanács, a Bizottság javaslata alapján, minősített többséggel elfogadja a szükséges jogi aktusokat. Amennyiben az említett jogi aktusokat a csatlakozást követően fogadják el, azok a csatlakozás napjától alkalmazhatók. A rendelet tervezett módosításai közvetlenül és kizárólag Horvátország Európai Unióhoz való csatlakozásához kapcsolódnak, ezért az egyetlen jogi alapot a csatlakozási okmány 50. cikke képezi. Az előirányzott módosítások a következőkből állnak: 1. a 9. cikk (6) bekezdésének kiegészítése a HR betűkkel, amelyek az egyes exportengedélyekhez vagy azokkal egyenértékű dokumentumokhoz kapcsolódó szabványosított sorozatszámban Horvátországot, mint tervezett rendeltetési tagállamot azonosítják, valamint 2. a IV. melléklet módosítása az 1340/2008/EK tanácsi rendelet végrehajtásáért felelős illetékes nemzeti hatóságok listájának a horvát nemzeti hatósággal történő kiegészítése céljából. 3. KÖLTSÉGVETÉSI HATÁSOK A javaslatnak várhatóan nincsenek költségvetési hatásai. 2014/0207 (NLE) Javaslat A TANÁCS RENDELETE az Európai Közösség és a Kazah Köztársaság között az egyes acéltermékek kereskedelméről szóló, 2008. december 8-i 1340/2008/EK tanácsi rendeletnek Horvátország Európai Unióhoz történő csatlakozása miatti kiigazításáról AZ EURÓPAI UNIÓ TANÁCSA, tekintettel az Európai Unió működéséről szóló szerződésre, tekintettel Horvátország csatlakozási okmányára és különösen annak 50. cikkére, tekintettel az Európai Bizottság javaslatára, mivel: (1) Horvátország csatlakozási okmányának 50. cikke értelmében, amennyiben az intézmények jogi aktusai 2013. július 1-je után hatályban maradnak, és azokat a csatlakozás miatt ki kell igazítani, és a csatlakozási okmány vagy annak mellékletei a szükséges kiigazításokról nem rendelkeznek, a Tanács fogadja el a szükséges jogi aktusokat. (2) Az Európai Közösség és a Kazah Köztársaság között az egyes acéltermékek kereskedelméről szóló, 2008. december 8-i 1340/2008/EK tanácsi rendeletet[1] Horvátország csatlakozása előtt fogadták el, ezért az a csatlakozás ténye miatt kiigazításra szorul, és ezt a kiigazítást sem Horvátország csatlakozási okmánya, sem annak mellékletei nem írják elő. (3) Ezért indokolt a Horvátországot azonosító két betűvel való kiegészítés, mely két betű az egyes exportengedélyekhez vagy azokkal egyenértékű dokumentumokhoz kapcsolódó szabványosított sorozatszámban a tervezett rendeltetési tagállamot jelöli, valamint az 1340/2008/EK tanácsi rendelet végrehajtásáért felelős illetékes nemzeti hatóságok listájának a horvát nemzeti hatósággal történő kiegészítése. (4) Annak érdekében, hogy az acéltermékeknek az 1340/2008/EK tanácsi rendelet szerinti kereskedelmét mindez ne befolyásolja, szükség van a visszamenőleges hatályú alkalmazásra. (5) Ezért az 1340/2008/EK rendeletet ennek megfelelően módosítani kell, ELFOGADTA EZT A RENDELETET: 1. cikk Az 1340/2008/EK rendelet a következőképpen módosul: 1. A 9. cikk (6) bekezdése helyébe a következő szöveg lép: „(6) E sorozatszám a következő elemekből áll: – az exportáló országot jelölő két betű: KZ = Kazah Köztársaság, – a tervezett rendeltetési tagállamot jelölő két betű: BE = Belgium BG = Bulgária CZ = Cseh Köztársaság DK = Dánia DE = Németország EE = Észtország IE = Írország GR = Görögország ES = Spanyolország FR = Franciaország HR = Horvátország IT = Olaszország CY = Ciprus LV = Lettország LT = Litvánia LU = Luxemburg HU = Magyarország MT = Málta NL = Hollandia AT = Ausztria PL = Lengyelország PT = Portugália RO = Románia SI = Szlovénia SK = Szlovákia FI = Finnország SE = Svédország GB = Egyesült Királyság, – egy egyjegyű szám, amely a kontingensévet jelöli a szóban forgó év utolsó számjegyével, pl.: 2009 esetében „9”, – egy kétjegyű szám, amely az exportáló ország kiállító hatóságát azonosítja, – egy 00 001-től 99 999-ig folyamatosan terjedő, ötszámjegyű szám, amely a rendeltetés egyedi tagállamát határozza meg.” 2. Az 1340/2008/EK rendelet IV. mellékletének helyébe e rendelet mellékletének szövege lép. 2. cikk Ez a rendelet az Európai Unió Hivatalos Lapjában való kihirdetését követő napon lép hatályba. Ezt a rendeletet 2013. július 1-jétől kell alkalmazni. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, -án/-én. a Tanács részéről az elnök [1] A Tanács 2008. december 8-i 1340/2008/EK rendelete az Európai Közösség és a Kazah Köztársaság között az egyes acéltermékek kereskedelméről (HL L 348., 2008.12.24., 1. o.). MELLÉKLET „IV. melléklet СПИСЪК НА КОМПЕТЕНТНИТЕ НАЦИОНАЛНИ ОРГАНИ LISTA DE LAS AUTORIDADES NACIONALES COMPETENTES SEZNAM PŘÍSLUŠNÝCH VNITROSTÁTNÍCH ORGÁNŮ LISTE OVER KOMPETENTE NATIONALE MYNDIGHEDER LISTE DER ZUSTÄNDIGEN BEHÖRDEN DER MITGLIEDSTAATEN PÄDEVATE RIIKLIKE ASUTUSTE NIMEKIRI ΔΙΕΥΘΥΝΣΕΙΣ ΤΩΝ ΑΡΧΩΝ ΕΚΔΟΣΗΣ ΑΔΕΙΩΝ ΤΩΝ ΚΡΑΤΩΝ ΜΕΛΩΝ LIST OF THE COMPETENT NATIONAL AUTHORITIES LISTE DES AUTORITÉS NATIONALES COMPÉTENTES POPIS NADLEZNIH NACIONALNIH TIJELA ELENCO DELLE COMPETENTI AUTORITÀ NAZIONALI VALSTU KOMPETENTO IESTĀŽU SARAKSTS ATSAKINGŲ NACIONALINIŲ INSTITUCIJŲ SĄRAŠAS AZ ILLETÉKES NEMZETI HATÓSÁGOK LISTÁJA LISTA TAL-AWTORITAJIET NAZZJONALI KOMPETENTI LIJST VAN BEVOEGDE NATIONALE INSTANTIES WYKAZ WŁAŚCIWYCH ORGANÓW KRAJOWYCH LISTA DAS AUTORIDADES NACIONAIS COMPETENTES LISTA AUTORITĂȚILOR NAȚIONALE COMPETENTE ZOZNAM PRÍSLUŠNÝCH ŠTÁTNYCH ORGÁNOV SEZNAM PRISTOJNIH NACIONALNIH ORGANOV LUETTELO TOIMIVALTAISISTA KANSALLISISTA VIRANOMAISISTA FÖRTECKNING ÖVER BEHÖRIGA NATIONELLA MYNDIGHETER BELGIQUE/BELGIË Service public fédéral de l'économie, des PME, des classes moyennes et de l'énergie Direction générale du potentiel économique Service des licences Rue de Louvain 44 B-1000 Bruxelles Fax (32-2) 277 50 63 Federale Overheidsdienst Economie, KMO, Middenstand & Energie Algemene Directie Economisch Potentieel Dienst Vergunningen Leuvenseweg 44 B-1000 Brussel Fax (32-2) 277 50 63 DANMARK Erhvervs- og Byggestyrelsen Økonomi- og Erhvervsministeriet Langelinie Allé 17 DK-2100 København Ø Fax: (45) 35 46 60 01 DEUTSCHLAND Bundesamt für Wirtschaft und Ausfuhrkontrolle, (BAFA) Frankfurter Straße 29—35 D-65760 Eschborn 1 Fax: (49) 6196 90 88 00 БЪЛГАРИЯ Министерство на икономиката и енергетиката дирекция "Регистриране, лицензиране и контрол" ул. "Славянска" № 8 1052 София Факс: (359-2) 981 50 41 Fax (359-2) 980 47 10 ČESKÁ REPUBLIKA Ministerstvo průmyslu a obchodu Licenční správa Na Františku 32 CZ-110 15 Praha 1 Fax: (420) 224 21 21 33 FRANCE Ministère de l'économie, des finances et de l'industrie Direction générale des entreprises Sous-direction des biens de consommation Bureau textile-importations Le Bervil 12, rue Villiot F-75572 Paris Cedex 12 Fax (33) 153 44 91 81 REPUBLIKA HRVATSKA Ministarstvo vanjskih i europskih poslova Trg N. Š. Zrinskog 7-8, 10000 Zagreb Tel: (385) 1 6444626 Fax: (385) 1 6444601 ITALIA Ministero dello Sviluppo Economico Direzione Generale per la Politica Commerciale DIV. III Viale America, 341 I-00144 Roma Tel. (39) 06 59 64 24 71/59 64 22 79 Fax (39) 06 59 93 22 35/59 93 26 36 E-mail: polcom3@mincomes.it EESTI Majandus- ja Kommunikatsiooniministeerium Harju 11 EE-15072 Tallinn Faks: +372 631 3660 IRELAND Department of Enterprise, Trade and Employment Import/Export Licensing, Block C Earlsfort Centre Hatch Street IE-Dublin 2 Fax: +353-1-631 25 62 ΕΛΛΑΣ Υπουργείο Οικονομίας & Οικονομικών Γενική Διεύθυνση Διεθνούς Οικονομικής Πολιτικής Διεύθυνση Καθεστώτων Εισαγωγών-Εξαγωγών, Εμπορικής Άμυνας Κορνάρου 1 GR-105 63 Αθήνα Φαξ (30-210) 328 60 94 ESPAÑA Ministerio de Industria, Turismo y Comercio Secretaría General de Comercio Exterior Subdirección General de Comercio Exterior de Productos Industriales Paseo de la Castellana 162 E-28046 Madrid Fax: +34-91 349 38 31 ΚΥΠΡΟΣ Υπουργείο Εμπορίου, Βιομηχανίας και Τουρισμού Υπηρεσία Εμπορίου Μονάδα Έκδοσης Αδειών Εισαγωγής/Εξαγωγής Οδός Ανδρέα Αραούζου Αρ. 6 CY-1421 Λευκωσία Φαξ (357) 22 37 51 20 LATVIJA Latvijas Republikas Ekonomikas ministrija Brīvības iela 55 LV-1519 Rīga Fakss: +371-728 08 82 LIETUVA Lietuvos Respublikos ūkio ministerija Prekybos departamentas Gedimino pr. 38/2 LT-01104 Vilnius Faks. +370-5-26 23 974 LUXEMBOURG Ministère de l’économie et du commerce extérieur Office des licences BP 113 L-2011 Luxembourg Fax (352) 46 61 38 MAGYARORSZÁG Magyar Kereskedelmi Engedélyezési Hivatal Margit krt. 85. HU-1024 Budapest Fax: (36-1) 336 73 02 MALTA Diviżjoni għall-Kummerċ Servizzi Kummerċjali Lascaris MT-Valletta CMR02 Fax: (356) 25 69 02 99 NEDERLAND Belastingdienst/Douane centrale dienst voor in- en uitvoer Postbus 30003, Engelse Kamp 2 NL-9700 RD Groningen Fax (31-50) 523 23 41 ÖSTERREICH Bundesministerium für Wirtschaft und Arbeit Außenwirtschaftsadministration Abteilung C2/2 Stubenring 1 A-1011 Wien Fax: (43-1) 7 11 00/83 86 ROMÂNIA Ministerul pentru Întreprinderi Mici și Mijlocii, Comerț, Turism și Profesii Liberale Direcția Generală Politici Comerciale Str. Ion Câmpineanu, nr. 16 București, sector 1 Cod poștal 010036 Tel. (40-21) 315 00 81 Fax (40-21) 315 04 54 e-mail: clc@dce.gov.ro SLOVENIJA Ministrstvo za finance Carinska uprava Republike Slovenije Carinski urad Jesenice Spodnji plavž 6C SI-4270 Jesenice Faks (386-4) 297 44 72 SLOVENSKO Odbor obchodnej politiky Ministerstvo hospodárstva Mierová 19 827 15 Bratislava 212 Slovenská republika Fax: (421-2) 48 54 31 16 SUOMI/FINLAND Tullihallitus PL 512 FI-00101 Helsinki Faksi +358-20-492 28 52 Tullstyrelsen PB 512 FI-00101 Helsingfors Fax +358-20-492 28 52 POLSKA Ministerstwo Gospodarki Plac Trzech Krzyży 3/5 00-507 Warszawa Polska Fax: (48-22) 693 40 21/693 40 22 PORTUGAL Ministério das Finanças e da Administração Pública Direcção-Geral das Alfândegas e dos Impostos Especiais sobre o Consumo Rua da Alfândega, n.o 5, r/c P-1149-006 Lisboa Fax: (+351) 218 81 39 90 SVERIGE Kommerskollegium Box 6803 S-113 86 Stockholm Fax (46-8) 30 67 59 UNITED KINGDOM Department of Trade and Industry Import Licensing Branch Queensway House — West Precinct Billingham UK-TS23 2NF Fax (44-1642) 36 42 69”